บาทเปิด 30.08/12 บาทต่อดอลลาร์ แนวโน้มอ่อนค่ากังวลโควิด
เงินบาทเปิดตลาด 30.08/12 บาทต่อดอลลาร์ แนวโน้มอ่อนค่าจากความกังวลสถานการณ์โควิดในประเทศ-ต่างประเทศ
22 ธ.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.08/12 บาท/ดอลลาร์ อ่อนค่าจากเย็นวานที่ปิดตลาดที่ระดับ 30.06 บาท/ดอลลาร์
วันนี้เงินบาทยังมีแนวโน้มอ่อนค่า จากความกังวลต่อสถานการณ์การระบาดของไวรัสโควิด-19 ทั้งในและต่างประเทศ รวมทั้งสถานการณ์การระบาดในอังกฤษขณะนี้ ถือว่าค่อนข้างน่ากังวลมาก ขณะที่นักลงทุนเข้าซื้อดอลลาร์สหรัฐเพราะมองว่าเป็นสินทรัพย์ปลอดภัยจึงทำให้ดอลลาร์แข็งค่าขึ้น
"เงินบาทแนวโน้มยังอ่อนค่า จากความกังวลเรื่องไวรัสโควิดทั้งในปรเทศ และต่างประเทศ ซึ่งต่างประเทศตอนนี้อังกฤษถือว่าค่อนข้างหนัก" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.05-30.20 บาท/ดอลลาร์